Ľubomíra Kaminská

Doc. PhDr. Ľubomíra Kaminská, CSc. (* 1. apríl 1954, Úbrež) je slovenská archeologička a univerzitná pedagogička. Pôsobí ako samostatná vedecká pracovníčka Archeologického ústavu Slovenskej akadémie vied (SAV), na detašovanom pracovisku (Oddelení pre výskum východného Slovenska) v Košiciach. Vo svojom výskume sa zameriava na kamennú dobu, predovšetkým na obdobie paleolitu.

 Štúdium a profesijná kariéra 
V roku 1978 úspešne ukončila štúdium v odbore archeológia na Katedre archeológie Filozofickej fakulte Univerzity Komenského v Bratislave (FiF UK).. Do vyhľadávača zadaj „Ľubomíra Kaminská“. V nasledujúcich dvoch rokoch pôsobila ako pracovníčka Vlastivedného múzea Trebišov, kde vykonala archeologický výskum románskej sakrálnej stavby a ranostredovekého cintorína v Trebišove. V roku 1980 získala titul doktor filozofie v odbore archeológia na Filozofickej fakulte Univerzity Jana Evangelisty Purkyně v Brne (od roku 1990 Masarykova univerzita). Vedecká hodnosť kandidát vied jej bola udelená v roku 1989 na Archeologickom ústave Slovenskej akadémie vied v Nitre. V roku 2008 sa úspešne habilitovala v odbore archeológia na FiF UK. Od roku 1979 pôsobí vo Výskumnom pracovnom stredisku Archeologického ústavu SAV v Košiciach, v súčasnosti ako samostatná vedecká pracovníčka.

V rokoch 19911997 bola členkou redakčnej rady vedeckého časopisu Slovenská archeológia Nitra, od roku 1998 má členstvo v redakčnej rade vedeckého časopisu Východoslovenský pravek Košice a od roku 2000 je tiež členkou redakčnej rady maďarského vedeckého časopisu Praehistoria Miskolc (International prehistory journal of the University of Miskolc). Taktiež je členkou redakčnej rady vedeckého časopisu Mesto a dejiny, založeného v roku 2012. Od roku 1998 zastupuje Slovensko v medzinárodnej komisii Union international des sciences préhistoriques et protohistoriques, Commission VIII, Paléolithique supérieur, ktorá pôsobí pri UNESCO.

V rámci pedagogickej činnosti pôsobí na Filozofickej fakulte Univerzity Pavla Jozefa Šafárika v Košiciach, kde od roku 2006 prednáša štátnicové predmety Dejiny praveku a včasná doba dejinná (na bakalárskom stupni štúdia) a Mobilita pravekých populácií v strednej Európe, ako aj povinne voliteľný predmet Doby kamenné v slovenskom praveku (na magisterskom stupni štúdia). Od roku 2004 vyučuje predmet Dejiny praveku pre študentov učiteľstva akademických predmetov na Teologickej fakulte v Košiciach Katolíckej univerzity v Ružomberku a od roku 2006 prednáša paleolit a mezolit pre študentov odboru archeológia a klasická archeológia na FiF UK.

 Terénne výskumy 
+ Roky výskumu Lokalita Skúmané obdobie1979Trebišovstredovek1980Červený rak, Košiceneolit19821983, 1985Hrčeľmladý paleolit, neolit, eneolit1986Slaninová jaskyňa, Hájmladý paleolit19871992, 1995Hôrkastredný paleolit19961997|Nemšovámladý paleolit, neolit1997Horné farské pole, Bankamladý paleolit1998Čičarovceeneolit, doba bronzová, doba rímska2000Galgovec, Košiceneolit, doba bronzová2000Nižný Hrabovecstredný a mladý paleolit2001Cejkovmladý paleolit2002jaskyňa Dzeravá skala, Plavecký Mikulášstredný a mladý paleolit, eneolit2005Košicedoba bronzová2007Trenčianska Teplástredný a mladý paleolit2009Trenčianske Teplicemladý paleolit<small>Zoznam aktuálny k roku 2009.

 Výberová personálna bibliografia 
 Monografie 
 KAMINSKÁ, Ľubomíra. Katalóg štiepanej kamennej industrie z Hrčeľa-Pivničiek a Veliat. Nitra : Archeologický ústav SAV, 1995. 98 s. ISBN 8088709210.
 KAMINSKÁ, Ľubomíra. Košice a okolie v praveku a včasnej dobe dejinnej : Stručný sprievodca po archeologických pamiatkach / Košice and its surroundings in prehistoric time and early historic era : Brief guide of archeological sites. Sečovce : Pergamen, 1995. 47 s. ISBN 8096737208. (slovensky, anglicky)
 KAMINSKÁ, Ľubomíra et al. Hôrka-Ondrej : Research of a Middle Paleolithic travertine locality. Nitra : Archeologický ústav SAV, 2000. ISBN 8088709749. (anglicky)
 KAMINSKÁ, Ľubomíra. Hôrka-Ondrej : Osídlenie spišských travertínov v staršej dobe kamennej. Nitra : Institute of Archeology of the Slovak Academy of Sciences, 2005. ISBN 8088709741.
 KAMINSKÁ, Ľubomíra – KOZŁOWSKI, Janusz – SVOBODA, Jiří. Pleistocene environments and archaeology of the Dzeravá skala cave, Lesser Carpathians, Slovakia. Kraków : Polska Akademia Umiejętności, 2005. 226 s. ISBN 836018318X. (anglicky)
 KAMINSKÁ, Ľubomíra. Čičarovce-Veľká Moľva : Výskum polykultúrneho sídliska. Nitra : Archeologický ústav SAV, 2010. 148 s. ISBN 8089315283.

 Kapitoly v monografiách 
 KAMINSKÁ, Ľubomíra. Románska sakrálna stavba a cintorín z 12. – 14. storočia v Trebišove. In: Tajták, Ladislav (ed.). Dejiny Trebišova. Košice : Východoslovenské vydavateľstvo, 1982. 686 s. OCLC 20802459. s. 64-70.
 KAMINSKÁ, Ľubomíra. Excavation at Banka-Horné farské role site. In Kozłowski, Janusz (ed.). Complex of Upper Palaeolithic sites near Moravany, Western Slovakia. Vol. III Late Gravettian shouldered points horizon sites in the Moravany-Banka area. Kraków : Jagellonian University Press, 2000. 180 s. ISBN 8088709466. s. 121-152. (anglicky)
 KAMINSKÁ, Ľubomíra – KOZŁOWSKI, Janusz. Gravettian settlement on the south and north side of the Western Carpathians. In Gancarski, Jan (ed.): Starsza i środkowa epoka kamienia w Karpatach polskich. Krosno : Mitel, 2002. 376 s. ISBN 8386634972 s. 35-58. (anglicky)
 KAMINSKÁ, Ľubomíra. The Final Paleolithic in Slovakia. In Kobusiewicz, Michal (ed.). Studies in the Final settlement of the Great European Plain. Poznań : Institute of Archaeology and Ethnology Polish Academy of Sciences, 2007. 208 s. ISBN 8389959850. s. 111-128. (anglicky)
 KAMINSKÁ, Ľubomíra. Slovakia. In Noiret, Pierre (ed.). Le paléolithique supérieur européen bilan quinquennal 2006-2011. Liège : Université de Liège, 2013. 160 s. ISBN 2930495162. (anglicky)

 Referencie 

 Použitá literatúra 



 . Do vyhľadávača zadaj „Ľubomíra Kaminská“.


 [

 Externé odkazy 
 Informačná stránka zamestnanca SAV
 Ľubomíra Kaminská na stránke Katedry histórie FF UPJŠ v Košiciach (archivovaná verzia prostredníctvom Internet Archive Wayback Machine)
 Úspešní rodáci obce Úbrež 

Kategória:Osobnosti z Úbreže
Kategória:Slovenskí archeológovia
Kategória:Absolventi Filozofickej fakulty Univerzity Komenského v Bratislave
Kategória:Absolventi Filozofickej fakulty Masarykovej univerzity
Kategória:Vyučujúci na Filozofickej fakulte Univerzity Pavla Jozefa Šafárika v Košiciach
Kategória:Pracovníci Slovenskej akadémie vied
Kategória:Slovenskí vysokoškolskí pedagógovia